biswa921/hiwiki-latest-pages-articles-raw huggingface dataset:
मित्रपक्ष शक्तियाँ

thumb|230px|१९४३ के तेहरान सम्मलेन में मित्रपक्ष शक्तियों के तीन प्रमुख नेता - सोवियत संघ के जोसेफ़ स्टालिन, संयुक्त राज्य अमेरिका के फ्रेंकलिन रोज़वेल्ट और ब्रिटेन के विंस्टन चर्चिल
मित्रपक्ष शक्तियाँ या ऐलाइड शक्तियाँ (अंग्रेज़ी: Allied powers) उन देशों का गुट था जिन्होनें द्वितीय विश्वयुद्ध में ब्रिटेन, संयुक्त राज्य अमेरिका, सोवियत संघ और चीन का साथ दिया और अक्ष शक्तियों (ऐक्सिस शक्तियों) के ख़िलाफ़ लड़े। भिन्न मित्रपक्ष देश द्वितीय विश्वयुद्ध की मुठभेड़ में या तो इसलिए शामिल हुए क्योंकि उनपर अक्ष देश या देशों ने आक्रमण कर दिया, या उन्हें अपने ऊपर आक्रमण होने का डर था, या फिर उन्हें चिंता थी कि अक्ष शक्तियाँ अगर जीत गयी तो पूरी दुनिया पर हावी हो जाएँगी।The Allies , U. S. Army Center of Military History and World War II History, Accessed 17 सितंबर 2009

१ सितम्बर १९३९ में युद्ध की शुरआत में फ़्रांस, पोलैंड और यूनाइटेड किंगडम (ब्रिटेन) ही मित्रपक्ष में थे। जल्द ही ब्रिटेन के कुछ अधीन देश - ऑस्ट्रेलिया, कनाडा, न्यू ज़ीलैंड और दक्षिण अफ़्रीका भी इस गुट में सम्मिलित हो गए। १९४१ के बाद मित्रपक्ष का नेतृत्व ब्रिटेन]], अमेरिका और सोवियत संघ ने मिलकर किया। भारत (जो ब्रिटिश राज के अधीन था), बेल्जियम, यूनान, मेक्सिको, चेकोस्लोवाकिया, नॉर्वे, नेदरलैंड्ज़, इथियोपिया और ब्राज़ील में मित्रपक्ष में थे। १९४५ में जाकर मित्रपक्ष शक्तियों की जीत होने पर अक्ष शक्तियों का गुट ख़त्म हो गया।

 इन्हें भी देखें 
 [[द्वितीय विश्वयुद
 अक्ष शक्तियाँ

 सन्दर्भ 

श्रेणी:सैनिक गुट
श्रेणी:द्वितीय विश्वयुद्ध

de:Alliierte#Zweiter Weltkrieg
fa:نیروهای متفقین#جنگ جهانی دوم
अज्ञातहेतुक बिंबाणुअल्पताजन्य रक्तचित्तिता

300px|right|thumb|प्लेटलेट्स की कमी से उत्पन्न रक्तचित्तिता (परप्यूरा) 
जब किन्हीं अज्ञात कारणों से किसी के रक्त में बिंबाणुओं (प्लेटलेट्स) की संख्या अत्यन्त कम हो जाती है तो इसे अज्ञातहेतुक बिंबाणुअल्पताजन्य रक्तचित्तिता (Idiopathic thrombocytopenic purpura या ITP) कहते हैं 
अधिकांश मामलों में यह रोग बिंबाणुओं के विरुद्ध एण्टीबाडीज के उत्पादन से सम्बन्धित है, इस कारण इसे 'प्रतिरक्षी बिंबाणुअल्पताजन्य रक्तचित्तिता' (immune thrombocytopenic purpura) या 'प्रतिरक्षी बिंबाणुअल्पता' (immune thrombocytopenia) भी कहते हैं। प्रायः यह रोग लक्षणविहीन (asymptomatic) होता है अर्थात् इस रोग में कोई लक्षण ही नहीं दिखते। किन्तु बिंबाणुओं की संख्या बहुत ही कम हो जाने पर रक्तस्राव (bleeding) हो सकती है और रक्तचित्तिता (purpura) भी देखी जा सकती है।

 इन्हें भी देखें 
 स्वप्रतिरक्षित रोग
 स्वप्रतिरक्षा (आटो-इम्युनिटी)
 प्रतिरक्षा प्रणाली
 प्रतिरक्षादमन

 बाहरी कड़ियाँ 
 The ITP Foundation - A nonprofit organization dedicated to helping children with Immune Thrombocytopenic Purpura
 ITPeducation.com This educational curriculum is designed to provide evidence-based clinical information on the diagnosis and management of patients with ITP to hematologists, oncologists, and other health care professionals
 Platelet Disorder Support Association A non-profit corporation to provide information, support, and encourage research about ITP and other platelet disorders
 ITP Support Association. A UK registered charity which aims to promote and improve the general welfare of patients, and the families of patients, with Idiopathic Thrombocytopenic Purpura.

श्रेणी:अज्ञातहेतुक रोग
श्रेणी:स्वप्रतिरक्षित रोग
रक्तचित्तिता

300px|right|thumb|दवा खाने से वस्क्युटाइटिस और उसके कारण पैर पर रक्तचित्तिता

त्वचा पर लाल या बैगनी रंग के चकत्ते पड़ने को रक्तचित्तिता (Purpura) कहा जाता है। इन पर दबाव डालने पर ये सफेद (रक्तहीन) नहीं होते। ये चकत्ते त्वचा के अन्दर ही अन्दर रक्तस्राव होने के कारण पैदा होते हैं। चकत्तों का आकार 3 मिमी से 10 मिमी के बीच होता है। 

 इन्हें भी देखें 
 अज्ञातहेतुक बिंबाणुअल्पताजन्य रक्तचित्तिता (ITP)

 बाहरी कड़ियाँ 
 Evaluating the Child with Purpura from American Academy of Family Physicians

श्रेणी:चिकित्सीय लक्षण
हरियाणा राज्य एड्स नियंत्रण सोसाइटी

right|thumb|हरियाणा राज्य एड्स कंट्रोल सोसायटी की ओर से रक्तदान-सम्बन्धी ट्रेनिंग का समाचारपत्रों में उल्लेख
हरियाणा राज्य एड्स नियंत्रण सोसायटी (HSACS) हरियाणा सरकार के स्वास्थ्य विभाग के प्रशासनिक नियंत्रण के अंतर्गत, हरियाणा में राष्ट्रीय एड्स नियंत्रण संगठन नाको के मार्गदर्शन में राज्य स्तर पर स्वतः और गैर - सरकारी संगठनों के माध्यम से तृतीय एड्स नियंत्रण कार्यक्रम को लागू करनेवाली एजेंसी है। संगठन अध्यक्ष परियोजना निदेशक करते हैं जो भी स्वास्थ्य सेवा महानिदेशक, हरियाणा सरकार का भी पद रखते हैं। उनके अंतर्गत हरियाणा राज्य एड्स कंट्रोल सोसायटी की विभिन्न इकाइयों के संयुक्त निदेशक काम करते हैं। रोज़ाना की गतिविधियों के लिए इकाइयों के सहायक निदेशक निर्णय लेते हैं। सहायक निदेशक टी.आई. कार्यान्वयन में लगे गैर सरकारी संगठनों की नियमित गतिविधियों का पर्यवेक्षण करते हैं।

 नारनौल में लक्षित हस्तक्षेप परियोजना 

विभिन्न परियोजनाओं में से एक महेंद्रगढ़ के नारनौल शहर के लिए लक्षित हस्तक्षेप के लिए शिखर चेतना संगठन भिवानी नमक एक गैर-सरकारी संगठन के सहयोग से परियोजना को लागू की गयी जिसकी मंजूरी आदेश 2010/11/03 को परियोजना निदेशक द्वारा दी गयी थी। शिखर चेतना संगठन इस परियोजना के तहत 200 महिला यौनकर्मियों को कवर किया जाएगा [FSWs], 100 पुरुष, जो पुरुषों के साथ यौन सम्बन्ध रखते हैं [MSMs] और 100 इंजेक्शन से नशा करने वालों [IDU] के बीच अपने काम को प्रारंभ किया। कार्यक्रम 22/03/2010 से शुरू हुआ और विस्तृत जानकारी प्राप्त करने तथा एड्स-चेतना के प्रति अपने लक्ष्य में सफल रहा।

 रक्तदाता कार्ड 

हरयाणा में समय-समय पर रक्तदान शिविर आयोजित होते हैं जिनमें रक्तदाता भाग लेते हैं और उन्हें प्रोत्साहित भी किया जाता है। ऐसी ही एक नीति के अंतर्गत योगदानकर्ताओं को रक्तदाता कार्ड जिसे एक एक साल की अवधि में रक्त की एक इकाई प्राप्त करने के लिए इस्तेमाल किया जा सकता है।

 हरियाणा राज्य एड्स कंट्रोल सोसायटी की आलोचना 

विभिन्न राज्यों जैसे कि आंध्र प्रदेश और पंजाब में राज्य एड्स कंट्रोल सोसायटी एक अलग विभाग की तरह काम कर रहा है जबकि हरयाणा राज्य एड्स कंट्रोल सोसायटी के सन्दर्भ में आलोचकों ने कहा है की यह राज्य के स्वस्थ विभाग पर अधिक निर्भर करता है और इसके कर्मचारियों को समय-समय पर पोलियो अभियान जैसे असंबंधित कार्यों में व्यस्त किया जाता है।

 सन्दर्भ 

श्रेणी:ऍचआइवी-सम्बंधित जानकारी
श्रेणी:भारतीय सरकारी एड्स नियंत्रण संस्थाएँ
मित्रपक्ष

thumb|230px|उत्तरी अटलांटिक संधि संगठन (नाटो) नामक सैनिक मित्रपक्ष के एक समारोह में सदस्य राष्ट्रों के झंडों का प्रदर्शन
thumb|230px|हाथी पर बैठा सिन्धु राज्य का नरेश जयद्रथ कौरव नहीं था, लेकिन उनका जीजा होने के नाते महाभारत के युद्ध में उनके साथ मित्रपक्ष में पांडवों के ख़िलाफ़ लड़ा
मित्रपक्ष (अंग्रेज़ी: Allies, ऐलाइज़​) उन व्यक्तियों, दलों, संस्थाओं या राष्ट्रों को कहते हैं जो किसी सांझे ध्येय के लिए एक-दूसरे से सहयोग करते हैं। यह ज़रूरी नहीं है कि उनमें आपस में कोई लिखित समझौता हो या वे किसी विधि से आपसी सहयोग करने के लिए बद्ध हों।मित्रपक्ष , रफ़्तार शब्दकोष, Accessed 01 जुलाई 2012,  ... मित्रपक्ष ... Ally (Noun) ... अक्सर मित्रपक्ष में मिलकर काम करने वालों में कोई भी औपचारिक समझौता नहीं होता। किसी युद्ध या सशस्त्र संघर्ष में इकट्ठे काम करने वाले देशों के गुट को भी 'मित्रपक्ष शक्तियाँ' (allied powers, ऐलाइड पावर्ज़​) कहा जा सकता है। प्रथम विश्वयुद्ध और द्वितीय विश्वयुद्ध की चर्चाओं में यह 'मित्रपक्ष शक्तियों' वाला नाम विशेष रूप से ब्रिटेन, संयुक्त राज्य अमेरिका और उनके सहयोगी देशों के समूह जो दिया जाता है।

मित्रपक्ष समय के साथ बदलते रहते हैं क्योंकि देशों के ध्येय बदलते हैं और अक्सर देश अपने बचाव के लिए अन्य देशों के साथ मित्रपक्षों में सहयोग करने पर मजबूर हो जाते हैं। मसलन रूसी साम्राज्य और उसके उत्तराधिकारी देश सोवियत संघ ने कई दफ़ा उत्तरी ईरान पर क़ब्ज़ा किया - १९वीं सदी में, प्रथम विश्वयुद्ध के दौरान और १९४१ से लेकर १९४६ तक। इस से १९५० की दशक के बाद कई दशकों तक ईरान ने अमेरिका के नेतृत्व वाले मित्रपक्षों में सदस्यता ले ली, जैसे कि सेंटो (CENTO, केन्द्रीय संधि संगठन)।Epicenter , Joel C. Rosenberg, Tyndale House Publishers, Inc., 2006, ISBN 978-1-4143-1135-7, ... The Russians, after all, briefly occupied portions of northern Iran several times: in the nineteenth century, in 1912, during World War I, and from 1941 to 1946. But Moscow has never had an alliance with Iran. To the contrary, repeated occupations by the Soviets drove Iran into a military alliance of sorts with the US for several decades. After the Red Army left Iran in 1946, Tehran established close relations with the United States ...

 राजनीति के सम्बन्ध में 
किसी देश या राज्य की राजनीति में 'मित्रपक्ष' शब्द उन राजनैतिक गुटों के लिए प्रयोग होता है जो कुछ समय के लिए कुछ ध्येयों को प्राप्त करने के लिए एक-दूसरे का साथ देते हों, चाहे वे ऐसा करने को वचनबद्ध हों या नहीं और चाहे वे ऐसा खुलकर करें या छुपकर।समीकरणों की जोड़-तोड़ , चर्चा सत्र चुनाव-2004, मा.गो. वैद्य, ७ सितम्बर २००३, Accessed 01 जुलाई 2012, ... सन् 2004 में होने वाले लोकसभा चुनाव की व्यूह-रचना प्रारंभ हो चुकी है, युद्ध-रेखाएं भी लगभग तय हो गई हैं और मित्रपक्षों की तोड़जोड़ भी शुरू हो चुकी है।..

 इन्हें भी देखें 
 मित्रपक्ष शक्तियाँ
 नाटो (उत्तरी अटलांटिक संधि संगठन)

 सन्दर्भ 

श्रेणी:सैनिक गुट
श्रेणी:कूटनीति
श्रेणी:राजनीति
श्रेणी:अन्तरराष्ट्रीय सम्बन्ध
श्रेणी:राजनय
प्रोग्रेस प्रकाशन

thumb|230px|प्रोग्रेस प्रकाशन की किताबों में छपा उनका नामांकन
प्रोग्रेस प्रकाशन (रूसी: Издательство "Прогресс", इज़दातेल्स्त्वो प्रोग्रेस; अंग्रेज़ी: Progress Publishers) सोवियत संघ के ज़माने में वहाँ का एक मुख्य किताबों का प्रकाशक था। प्रोग्रेस की स्थापना १९३१ में की गई थी। वे अपनी साम्यवाद (कोम्युनिज़म) और सोवियत इतिहास से सम्बंधित किताबों के लिए जाने जाते थे हालांकि इसके अलावा वे कला, राजनीति, विज्ञान, बाल-साहित्य, उपन्यास, लघु उपन्यास, भाषा-शिक्षा और फ़ोटो संकलनों (एल्बमों) के लिए भी जाने जाते थे।Soviet literature, Issues 7-12, Союз писателей СССР, Foreign language publishing house, 1981, ... Progress Publishers have always paid special attention to the publication of the immortal legacy of the classics of Marxism-Leninism. The works by Marx, Engels and Lenin have been published in thirty languages of the world ... उनकी पुस्तकों में 'सोवियत संघ का संक्षिप्त इतिहास' नामक किताब प्रसिद्ध थी।

 विवरण 
प्रोग्रेस प्रकाशन की स्थापना सन् १९३१ में 'विदेशी मज़दूर संघ प्रकाशन' ( Издательство Товарищества иностранных рабочих) के नाम से हुई। १९३९ में इसका नाम बदलकर 'विदेशी भाषा साहित्य प्रकाशन गृह' (Издательство литературы на иностранных языках) रख दिया गया। १९६३ के बाद इसका संगठन बदला गया और नाम भी बदलकर 'प्रोग्रेस' (यानि 'विकास') रख दिया गया। इसके निर्देशक १९७०-७६ तक यूरी तोरसुएव (Юрий Торсуев), १९७६-८७ तक सेदिख़ वोल्फ़ (Седых Вольф) और १९८७-९६ तक आलेक्सान्द्र आलिचेव​ (Александр Авеличев) रहे।

 इन्हें भी देखें 
 मीर प्रकाशन
 सोवियत संघ

 सन्दर्भ 

श्रेणी:प्रकाशन गृह
श्रेणी:सोवियत संघ
निःयुद्ध

नियुद्ध एक प्राचीन भारतीय युद्ध कला (मार्शल आर्ट) है। नियुद्ध का शाब्दिक अर्थ है 'बिना हथियार के युद्ध' अर्थात् स्वयं निःशस्त्र रहते हुये आक्रमण तथा संरक्षण करने की कला। यह एक निःशस्त्र युद्ध कला है जिसमें हाथ और पाँव के प्रहार शामिल हैं। इसका मुख्य उद्देश्य आत्मरक्षा है। महाभारत आदि प्राचीन ग्रन्थों में नियुद्ध का उल्लेख मिलता है। वर्तमान में नियुद्ध का अभ्यास मुख्यतः राष्ट्रीय स्वयंसेवक संघ एवं इसके आनुषंगिक संगठनों द्वारा अपने प्रशिक्षण शिविरों तथा शाखाओं में किया जाता है।

साधारणतः व्यक्ति निहत्था ही घूमता है, ऐसी स्थिति में होने वाले आक्रमण से अपने शरीर को ही हथियार मानकर अपना संरक्षण करना इसमें सिखाया जाता है। इसके माध्यम से सहज ही अपने अन्दर की सोई हुयी ८० प्रतिशत से १०० प्रतिशत शक्ति का जागरण करना सीख सकते हैं। सामान्यतः साधारण मनुष्य अपनी २० प्रतिशत शक्तियों का ही उपयोग करता है।

 इतिहास 
निःयुद्ध एक प्राचीन भारतीय कला है। इसके आदिदेव भगवान शिव माने जाते हैं। महर्षि वशिष्ठ के काल में इसे निःयुद्ध कहते थे। विविध कालखण्ड में बाहुयुद्ध, मल्लयुद्ध, प्राणयुद्ध आदि इसके विभिन्न अंग थे। दक्षिण भारतीय कलरीपायट्टु में भी इस कला के अवयव हैं। यह भारतीय विद्या बौद्ध भिक्षुओं तथा प्रवासी भारतीयों द्वारा अनेक देशों में गयी तथा इससे अनेक युद्ध कलाओं का प्रादुर्भाव हुआ। पश्चिम में इसका उपयोग सामरिक दृष्टि से किया गया और यही इसका एकमात्र उद्देश्य बनकर रह गया जबकि भारतीय दृष्टिकोण शारीरिक, मानसिक तथा आध्यात्मिक दृष्टि से मनुष्य का पूर्ण विकास करना रहा है।
इस कला के वर्तमान स्वरूप का विकास इंडियन नियुद्ध मार्शल आर्ट्स फेडरेशन के रूप में सन १९८५ में ग्रांड मास्टर श्री अर्जुन सिंह घले द्वारा किया गया ! जिन्होंने निःयुद्ध के उत्थान के लिए अपना जीवन समर्पित किया है ! आज हम लोग भी नियुद्ध के उत्थान के लिए कार्य कर रहे है आधुनिक युग में निःयुद्ध से ही अन्य कलाओं का जन्म हुआ है जिन्हे हम आज बिभिन्न नामों से जानते है जैसे कि बुशू , कराते, तायक्यान्डो , कुंग-फु , शोतोकान आदि !

सड़क के किनारे चलते वक्त, बस या टैक्सी में सफर करते वक्त या अपने ही घर के  आसपास, कभी भी और कहीं भी महिलाओं की सुरक्षा और शुचिता पर कोई भी असमाजिक तत्व हाथ डाल सकता है। ऐसे में प्रशासन, समाज और सरकार के दायित्व के साथ-साथ यह भी जरूरी है कि महिलाएं खुद आगे बढ़कर अपनी सुरक्षा को लेकर मुस्तैद रहें जिसके लिए सेल्फ डिफेंस टेकनीक की सही जानकारी बहुत जरूरी है। तो चलिए, आज हम आपको उन उपायों की जानकारी दे रहे हैं जिन्हें अपनी जीवनशैली में शामिल करके महिलाएं किसी भी मुश्किल घड़ी का सामना करने के लिए खुद को पूरी तरह फिट बना सकती हैं।

 इन्हें भी देखें 
 दण्डयुद्ध

श्रेणी:युद्ध कला
श्रेणी:मार्शल आर्ट
एलईडी टीवी

300px|right|thumb|LCD, edge lit LED और LED TV की तुलना

एलईडी टीवी वास्तव में एल॰सी॰डी॰ टी॰वी॰ ही है जो पीछे से एल॰ई॰डी॰ द्वारा प्रकाशित होती है न कि परम्परागत फ्लुरोसेंट प्रकाश (C॰C॰F॰L॰) से। एल॰ई॰डी॰ टी॰वी॰ में भी छवि तो एल॰सी॰डी॰ द्वारा ही निर्मित होती है (जैसा परम्परागत एलसीडी टीवी में होता है।) 

 विशेषताएँ 
 विद्युत ऊर्जा की कम खपत 
 अपेक्षाकृत पतले पैनल
 ऊष्मा का बेहतर प्रबन्ध
 अधिक चमकीला डिस्प्ले
 बेहतर कंट्रास्ट

 इन्हें भी देखें 
 पश्च-प्रदीप या पश्च प्रकाश (back light)

 बाहरी कड़ियाँ 

श्रेणी:डिस्प्ले प्रौद्योगिकी
श्रेणी:दूरदर्शन प्रौद्योगिकी
फ़राह नदी

thumb|230px|अमेरिकी सैनिक इंजिनियर आधी-सूखी हुई फ़राह नदी का मुआइना करते हुए - इस स्थान पर बाद में तोग्ज पुल नाम सेतु बनाया गया था
फ़राह नदी (अंग्रेज़ी: Farah river) या फ़राह रूद (फ़ारसी और पश्तो: ) पश्चिमी अफ़ग़ानिस्तान की एक ५६० किमी लम्बी नदी है जो बंद-ए-बायान पहाड़ों से उभरकर ईरान और अफ़ग़ानिस्तान की सरहद पर सीस्तान द्रोणी में स्थित हेलमंद नदी के नदीमुख (डेल्टा) क्षेत्र में जाकर ख़ाली हो जाती है। अफ़ग़ानिस्तान के फ़राह प्रान्त की राजधानी फ़राह शहर इसी नदी के किनारे बसी हुई है। फ़राह रूद एक मौसमी नदी है जिसका पानी कभी ज़्यादा और कभी बहुत ही कम हो जाता है।The New Encyclopaedia Britannica, Encyclopaedia Britannica, 1998, ISBN 978-0-85229-633-2, ... rising on the southern slopes of the Band-eBayan Range, flowing southwest past the town of Farah, and emptying into the Helmand (Sistan) swamps on the Iranian border after a course of 350 miles (560 km) ...

 इन्हें भी देखें 
 सीस्तान द्रोणी
 हेलमंद नदी

 सन्दर्भ 

श्रेणी:अफ़्गानिस्तान की नदियाँ
श्रेणी:ईरान की नदियाँ
श्रेणी:मध्य एशिया की नदियाँ
फ़राह, अफ़्ग़ानिस्तान

thumb|240px|कुछ अमेरिकी सैनिक फ़राह में 'सिकंदर का क़िला' कहलाए जाने वाले ढाँचे के सामने
फ़राह (फ़ारसी और पश्तो: , अंग्रेजी: Farah) पश्चिमी अफ़्ग़ानिस्तान के फ़राह प्रान्त की राजधानी है। यह शहर फ़राह नदी के किनारे स्थित है और ईरान की सीमा के काफ़ी पास है।

 लोग 
फ़राह के अधिकतर लोग पश्तो बोलने वाले पश्तून हैं और वे स्थानीय आबादी के ९०% हैं। इनके अलावा शहर के ७% लोग ताजिक और ३% लोग बलोच हैं।2003 National Geographic Population Map (PDF file) , Thomas Gouttierre, Center For Afghanistan Studies, University of Nebraska at Omaha; Matthew S. Baker, Stratfor

 इतिहास 
ईरान की सरहद के पास होने के कारण फ़राह पर उस देश का प्रभाव काफ़ी रहा है और यह उस देश के अशकानी साम्राज्य की 'आरिया' (Aria) नामक सात्रापी का एक प्रमुख शहर हुआ करता था।A manual of ancient history . Clarendon, 1880 जब सिकंदर महान की यूनानी सेनाओं ने ईरान पर क़ब्ज़ा कर लिया तो यहाँ भी उसका नियंत्रण हो गया। आगे चलकर ५वीं सदी ईसवी में यह ईरान के सासानी साम्राज्य की भारत से लगने वाली पूर्वी सीमा का एक महत्वपूर्ण गढ़ था।FARAÚH , Daniel Balland, Ehsan Yarshater (editor), Encyclopædia Iranica, Columbia University, Accessed January 2008 इस क्षेत्र को ख़ुरासान का हिस्सा माना जाने लगा। एक-के-बाद-एक ताहिरी, सफ़्फ़ारी, सामानी, ग़ज़नवी, ग़ौरी, ख़्वारेज़्मी, इल्ख़ानी, तैमूरी, बुख़ारा की ख़ानत और सफ़्फ़ावी साम्राज्यों ने यहाँ अपना नियंत्रण जमाया। १८वीं सदी के शुरूआती दौर में यह पहले अफ़्ग़ान​ होतकी राजवंश और फिर दुर्रानी साम्राज्य के साम्राज्य का हिस्सा बन गया।

यहाँ मुहम्मद जौनपुरी नामक इस्लामी प्रचारक दफ़न हैं। यह सन् १४४३ में भारत में जौनपुर में पैदा हुए थे और इन्होनें स्वयं को महदी (आने वाले मसीहा) घोषित कर दिया था। यह जौनपुर से भारत, अरब और ख़ुरासान भर में प्रचार करते हुए घूमें और ६३ की उम्र पर इनका फ़राह में देहांत हो गया। इनके मानाने वालों को 'महदवी' बुलाया जाता है।

 मौसम 
फ़राह में गर्मियों में तापमान ४५ सेंटीग्रेड तक और सर्दियों में −५ सेंटीग्रेड तक जा सकता है, यानि गर्मी भी बहुत पड़ती है और सर्दी भी। इलाक़ा काफ़ी शुष्क है और बारिश कम पड़ती है।

 इन्हें भी देखें 
 फ़राह प्रान्त
 फ़राह नदी
 पश्तून
 प्राचीन ख़ुरासान

 सन्दर्भ 

श्रेणी:अफ़्गानिस्तान के शहर
श्रेणी:फ़राह प्रान्त
सुंदरवन राष्ट्रीय उद्यान

सुंदरवन राष्ट्रीय उद्यान भारत के पश्चिम बंगाल राज्य के दक्षिणी भाग में गंगा नदी के सुंदरवन डेल्टा क्षेत्र में स्थित एक राष्ट्रीय उद्यान,  बाघ संरक्षित क्षेत्र एवं बायोस्फ़ीयर रिज़र्व क्षेत्र है। यह क्षेत्र मैन्ग्रोव के घने जंगलों से घिरा हुआ है और रॉयल बंगाल टाइगर का सबसे बड़ा संरक्षित क्षेत्र है। यह विश्व का एकमात्र नदी डेल्टा है जहां बाघ पाए जाते हैं।  हाल के अध्ययनों से पता चला है कि इस राष्ट्रीय उद्यान में बाघों की संख्या 103 है। यहां पक्षियों, सरीसृपों तथा रीढ़विहीन जीवों (इन्वर्टीब्रेट्स) की कई प्रजातियाँ भी पायी जाती हैं। इनके साथ ही यहाँ खारे पानी के मगरमच्छ भी मिलते हैं। वर्तमान सुंदरवन राष्ट्रीय उद्यान 1973 में मूल सुंदरवन बाघ रिज़र्व क्षेत्र का कोर क्षेत्र तथा 1977 में वन्य जीव अभयारण्य घोषित हुआ था। 4 मई 1984 को इसे राष्ट्रीय उद्यान घोषित किया गया था।

 सन्दर्भ 

 बाहरी कड़ियाँ 
 सुंदरबन्स नेशनल पार्क, भारत 
 आधिकारिक यूनेस्को जालस्थल प्रविष्टि
 भारत में बाघ रिज़र्व परियोजना - सुंदरबन
 
 यूनेस्को आवधिक विवरणी
 सुंदरबन्स नेशनल पार्क में ग़ैर-क़ानूनी शिकार शुरू

श्रेणी:भारत के बाघ अभयारण्य
श्रेणी:भारत में विश्व धरोहर स्थल
श्रेणी:भारत के बायोस्फ़ेयर रिज़र्व
श्रेणी:पश्चिम बंगाल में राष्ट्रीय उद्यान
श्रेणी:भारत के वन्य अभयारण्य
श्रेणी:राष्ट्रीय उद्यान, भारत
श्रेणी:भारत के राष्ट्रीय उद्यान
हिमाचल प्रदेश राज्य एड्स नियंत्रण सोसाइटी

thumb

हिमाचल प्रदेश राज्य एड्स नियंत्रण सोसाइटी उच्च राजनीतिक प्रतिबद्धता के साथ राष्ट्रीय एड्स नियंत्रण कार्यक्रम के तहत विभिन्न गतिविधियों के कार्यान्वयन के उच्च मानकों को स्थापित किया है। वर्ष 2009 में राज्य विधानसभा सत्र में बजट आश्वासन के दौरान हिमाचल प्रदेश के मुख्यमंत्री प्रेम कुमार धूमल की राजनीतिक प्रतिबद्धता के सबसे अच्छा अभ्यास का निम्नलिखित बयान में विवरण है: "एड्स-मुक्त समाज के लिए हमारी लड़ाई में एड्स एक बीमारी है जिसे जल्दी पता लगाए जाने की जरूरत है। मेरा प्रस्ताव है कि हमारे समाज को प्रेरित किया किया जय कि है जिस प्रकार से जनमपत्रियों को शादी से पहले मिलकर देखा जाता है, उसी प्रकार से युवा एड्स-मुक्त रिपोर्टों को भी को भी मिलकर देखें। "

 ग़ैर-सरकारी संगठनों से सहयोग 
हिमाचल प्रदेश राज्य एड्स नियंत्रण सोसाइटी ने विभिन्न ग़ैर-सरकारी संगठनों के सहयोग से एचआईवी / एड्स-पीड़ित व्यक्तियों में मनोबल बनाए रखने और उन्हें रचनात्नक रूप से सक्रिय करने की दिशा में काम किया है। ऐसे ही एक प्रयास में हिमाचल प्रदेश राज्य एड्स नियंत्रण सोसाइटी ने और पोज़िटिव पीपल नेटवर्क पोंटा साहिब ने साथ मिलकर 2010 में एचआईवी / एड्स के साथ रहते हैं लोगों के साथ होली उत्सव का आयोजन किया जिसमें इन लोगों से भेदभाव हटाने पर ज़ोर दिया गया।

 राज्य के सांसकृतिक संगठनों को एड्स जागरूकता कार्यक्रम में शामिल करना 
left|thumb|हिमाचल प्रदेश राज्य एड्स नियंत्रण सोसाइटी के सौजन्य से नूरपुर में 2009 में एक सड़क पर नाटक कार्यक्रम आयोजित किया जा रहा है।
राज्य के सांसकृतिक संगठनों को एड्स जागरूकता कार्यक्रम में शामिल करने की दिशा में कई प्रयास किये गए हैं जिन में से एक का उदाहरण यह है कि हिमाचल प्रदेश एड्स नियंत्रण सोसाइटी, स्वास्थ्य विभाग खंड भोरंज के तत्वावधान में फ्रेंड्स म्यूजिकल ग्रुप के कलाकारों द्वारा नुक्कड़ नाटक के माध्यम से जाहू (हमीरपुर) में जागरूकता कार्यक्रम का आयोजन अक्तूबर 2011 में किया गया था। इस संगीत ग्रुप द्वारा नाटक और गीतों के माध्यम से एड्स के बचाव, पहचान, उपचार के लिए स्वास्थ्य विभाग की सेवाओं एवं योजनाओं की जानकारी लोगों को दी।इसी तरह 2009 में नूरपुर में कई सड़क प्रदर्शनों के द्वारा जन जागरण के प्रयास किये गए थे।

 सन्दर्भ 

श्रेणी:भारतीय सरकारी एड्स नियंत्रण संस्थाएँ
श्रेणी:ऍचआइवी-सम्बंधित जानकारी
आपेक्षिक आर्द्रता

right|thumb|300px|संघनन
किसी निश्चित तापक्रम पर निश्चित आयतन वाली हवा की आर्द्रता-सामर्थ्य (अत्यधिक नमी धारण करनें की क्षमता) तथा उसमें मौजूद आर्द्रता की वास्तविक मात्रा (निरपेक्ष आर्द्रता) के अनुपात को सापेक्ष आर्द्रता (relative humidity) कहतें हैं। उदाहरण एक वायु की आर्द्रता 20 है जबकि उसका आर्द्रता सामर्थ्य 80 है तो सापेक्षिक आर्द्रता?
relative humidity= निरपेक्ष आर्द्रता/आर्द्रता सामर्थ्य×100
हल; 20÷80×100=25

 परिभाषा 
वायु के एक निश्चित आयतन में किसी ताप पर जितना जलवाष्प विद्यमान होता है और उतनी ही वायु को उसी ताप पर संतृप्त करने के लिए जितने जलवाष्प की आवश्यकता होती है, इन दोनों राशियों के अनुपात को आपेक्षिक आर्द्रता (Relative humidity या RH) कहते है: अर्थात्‌ T ताप पर आपेक्षिक आर्द्रता एक घन सें.मी. वायु में T सेंटीग्रेड पर प्रस्तुत जलवाष्प¸ एक घन सेंटीमीटर वायु में T सेंटीग्रेड पर संतृप्त जल वाष्प। बाऍल के अनुसार यदि आयतन स्थायी हो तो किसी गैस की मात्रा उसी के दाब की अनुपाती होती है। अत:

आपेक्षिक आर्द्रता = प्रस्तुत जलवाष्प का दाब / उसी ताप पर जलवाष्प का संतृप्त दाब

जलवाष्प की दाब, ओसांक ज्ञात करने पर, रेनो की सारणी से निकाला जाता है।

विशिष्ट आर्द्रता
विशिष्ट आर्द्रता (Specific humidity) की परिभाषा इस प्रकार है-

.Wallace, John and Hobbs, Peter, Atmospheric Science: An Introductory Survey, 2006, 2nd edition, Elsevier, pp. 80 

जहाँ, 
 जल-वाष्प का द्रव्यमान,
)= वायु-पार्सल का कुल द्रव्यमान 

विशिष्ट आर्द्रता को निम्नलिखित प्रकार से भी अभिव्यक्त किया जा सकता है-

, या

या:

विशिष्ट आर्द्रता की परिभाषा का उपयोग करते हुए, आपेक्षिक आर्द्रता को निम्नलिखित प्रकार से पारिभाषित किया जा सकता है-

 इन्हें भी देखें
 आर्द्रता
 आर्द्रतामापी
 मौसमविज्ञान
 वातानुकूलन
 संघनन

 बाहरी कड़ियाँ
 Glossary definition of psychrometric tables - National Snow and Ice Data Center
 Bad Clouds FAQ, PSU.edu
 Simulation of the indoors/outdoors change relationship

श्रेणी:आर्द्रता
श्रेणी:वायुमण्डलीय ऊष्मागतिकी

cs:Vlhkost vzduchu#Relativní (poměrná) vlhkost vzduchu
de:Luftfeuchtigkeit#Relative Luftfeuchtigkeit
एकांतिक

अंगूठाकार|एकांतिक
एकांतिक वैष्णव संप्रदाय का प्राचीन नाम है। वैष्णव संप्रदाय को प्राचीन काल में अनेक नामों से पुकारते थे जिनमें भागवत, सात्वत तथा पांचरात्र नाम विशेष विख्यात हैं। 'एकांतिक' भी इसी का अपर पर्याय है। 'पद्मतंत्र' नामक पांचरात्र संहिता का यह वचन प्रमाण के लिए उपस्थित किया जा सकता है:

 सूरि: सुहृद् भागवत: सात्वत: पंचकालवित्‌। 
 एकान्तिकस्तन्मयश्च पांचरात्रिक इत्यपि॥ -- (पद्मतंत्र, 4. 2. 88)

इस नामकरण के लिए पर्याप्त कारण विद्यमान है। 'एकांतिक' शब्द का अर्थ है - वह धर्म जिसमें एक ही (भगवान्‌) अंत या सिद्धांत माना जाए। भागवत धर्म का प्रधान तत्व है प्रपत्ति या शरणागति। भगवान्‌ की शरण में जाने पर ही जीव का कल्याण होता है। भगवान्‌ की जब तक कृपा जीव पर नहीं होती, तब तक उसका उद्धार नहीं होता। इस कृपा को क्रियाशील बनाने के लिए 'शरणागति' ही परम साधन है। इसलिए भागवतों का सर्वश्रेष्ठ ग्रंथ भगवद्गीता 'मामेकं शरणं व्रज' की गौरवपूर्ण शिक्षा देती है। एकांती भक्त की भगवत्प्राप्ति का वर्णन अनुस्मृत्ति में किया गया है।

 एकान्तिनो हि निर्द्वन्द्वा निराशा: कर्मकारिण:। 
 ज्ञानग्निदग्ध-कर्माणस्त्वां विशन्ति मनस्विन:॥  -- (अनुस्मृति, श्लोक 48)

उपनिषद् युग में भागवत धर्म 'एकायन' नाम से प्रख्यात था जो 'एकांतिक' का ही एक नूतन अभिधान है। छांदोग्य उपनिषद् (7। 1। 2) में भूमाविद्या के वर्णनप्रसंग में नारद के द्वारा अधीत विद्याओं में 'एकायनविद्या' के नाम का प्रथम उल्लेख उपलब्ध होता है- ऋग्वेदं भगवोऽध्येमि यजुर्वेदं सामवेदमथर्वाणं वाकोवाक्यमेकायन च। इस शब्द के अर्थ के विषय में प्राचीन टीकाकारों में मतभेद है। रंग रामानुज नामक श्रीवैष्णव टीकाकार की सम्मति में 'एकायन' शब्द वेद की 'एकायन शाखा' का द्योतक है जिसका साक्षात्‌ संबंध भागवत्‌ या वैष्णव संप्रदाय से है। नारद पांचरात्रीय भक्ति के महनीय आचार्य हैं। वे ही छांदोग्य के पूर्वोक्त प्रसंग में एकायन विद्या के ज्ञाता रूप से उल्लिखित किए गए हैं। इस कारण भी 'एकायन' विद्या को भागवत शास्त्र के अर्थ में ग्रहण करना उचित प्रतीत होता है। शुक्ल यजुर्वेद की काण्व शाखा का ही नाम 'एकायन शाखा' है, ऐसा 'काण्व शाखामहिमा संग्रह' नामक ग्रंथ में नागेश का कथन है। इस मत की पुष्टि 'जयाख्य संहिता' से भी होती है। इस संहिता के अनुसार पांचरात्र (वेष्णव मत) के प्रवर्तक पाँचों ऋषि, जिनके नाम औपगायन, कौशिक, शांडिल्य, भरद्वाज तथा मौंजायन हैं, काण्व शाखा के अध्येता बतलाए गए हैं (जयाख्य संहिता 1। 116)। फलत: 'एकांतिक' तथा 'एकायन' दोनों शब्द प्राचीन भागवत संप्रदाय के लिए प्रयुक्त होते थे; यह तथ्य मानना नितांत उचित है।

एकांतिक धर्म की प्राचीन संहिताओं की संख्या 108 के ऊपर बतलाई जाती है जिनमें अहिर्बुध्न्य, जयाख्य तथा बृहद् ब्रह्मसंहिता मुख्य हैं। इनमें चार विषयों का प्रतिपादन विशेष रूप से किया गया है-ज्ञान, योग, क्रिया तथा चर्या। ज्ञान के अंतर्गत ब्रह्म, जीव तथा जगत्‌ के आध्यात्मिक रूप का और सृष्टितत्व का विशेष निरूपण किया गया है। योग प्रकरण में मुक्ति के साधनभूत योग तथा उसकी प्रक्रियाओं का विवरण है। क्रियाप्रकरण में वैष्णव मंदिरों का निर्माण, मूर्ति की स्थापना आदि विषयों का वर्णन है। चर्या के अंतर्गत आह्विक क्रिया, मूर्तियों के पूजन का विस्तृत विवरण, पर्व तथा उत्सव के अवसरों पर विशिष्ट पूजा का विधान वर्णित है। इन्हीं संहिताओं के आधार पर वैष्णव संप्रदायों की विशेष उन्नति मध्य युग में होती रही।

 संदर्भ ग्रंथ 
 डॉ॰श्रादेर : ऐन इंट्रोडक्‌शन टु पांचरात्र सिस्टम, अड्यार, 1916; 
 बलदेव उपाध्याय : भागवत संप्रदाय, काशी, सं. 2010

श्रेणी:वैष्णव सम्प्रदाय
यूनाइटेड किंगडम में पोस्टकोड

right|thumb|210px|यूनाइटेड किंगडम के पोस्टकोड क्षेत्र
यूनाइटेड किंगडम में पोस्टल कोड या पिन कोड को पोस्टकोड कहा जाता है। ये अक्षरांकीय होते हैं और इन्हें रॉयल मेल ने 15 वर्ष की अवधि में 11 अक्टूबर 1959 से 1974 के बीच शुरू किया था। सम्पूर्ण पोस्टकोड को "पोस्टकोड यूनिट" के नाम से जाना जाता है और आमतौर पर पतों की एक सीमित संख्या से या एक बड़े वितरण बिंदु से मेल खाता है। पोस्टकोड को डाक की स्वचालित छँटाई की सहायता के आलावा विस्तृत श्रृंखला के प्रयोजनों लिए अपनाया गया है।

 सन्दर्भ 

श्रेणी:यूनाइटेड किंगडम की डाक प्रणाली
लाजवर्द

thumb|230px|लाजवर्द का एक नमूना - प्राचीन भारतीय सभ्यता में यह नवरत्नों में से एक था
लाजवर्द या राजावर्त (अंग्रेज़ी: Lapis lazuli, लैपिस लैज़्यूली) एक मूल्यवान नीले रंग का पत्थर है जो प्राचीनकाल से अपने सुन्दर नीले रंग के लिए पसंद किया जाता है। कई स्रोतों के अनुसार प्राचीन भारतीय संस्कृति में जिन नवरत्नों को मान्यता दी गई थी उनमें से एक लाजवर्द था। भारतीय ज्योतिष शास्त्र के अनुसार लाजवर्द शुक्र ग्रह का प्रतीक है।The Orientalist, Volume 1, William Goonetilleke, pp. 109, ... The nine actual gems among the Hindus are a pearl, ruby, topaz, diamond, emerald, lapis lazuli, coral, sapphire and one called go-meda. These nine gems are supposed to correspond to the nine planets, namely, the Sun, Moon, Mars, Mercury, Jupiter, Venus, Saturn, Rahu the ascending node, and Ketu the descending node ...Beyond Price: Pearls and Pearl-fishing : Origins to the Age of Discoveries , R. A. Donkin, pp. 178, American Philosophical Society, 1998, ISBN 978-0-87169-224-5, ... The navaratna or 'nine gems' was a combination of astrological significance, to be worn or invoked on important occasions, such as marriage. It consisted, with some variations, of pearl, ruby, topaz, diamond, emerald, coral, sapphire, cat's eye (or lapis lazuli or moonstone), and go-meda (? sardonyx) ...

 मुख्य स्रोत 
अफ़ग़ानिस्तान के बदख़्शान प्रान्त में कोकचा नदी कि वादी में लाजवर्द की सर-ए-संग नामक खान लगभग ३०००-४००० ईसापूव से काम कर रही हैं और यहाँ पास के शोरतुगई नामक स्थान पर सिन्धु घाटी सभ्यता की एक व्यापारिक बस्ती भी मिली हैं जिसे ज़रिये सिन्धु घाटी सभ्यता के लोगों तक लाजवर्द पहुँचाया जाता था।Ancient Mesopotamian Materials and Industries: the Archaeological Evidence , Peter Roger Moorey, Eisenbrauns, pp. 86-87, 1999, ISBN 978-1-57506-042-2 लाजवर्द के कुछ स्रोत सुदूर पूर्व में साइबेरिया की बायकल झील के पास भी मिले हैं। लाजवर्द की मांग इतनी व्यापक थी कि अफ़ग़ान लाजवर्द के बने ज़ेवर प्राचीन मिस्र, सुमेर, कॉकस क्षेत्र और दूर पश्चिमी अफ़्रीका के मॉरीतानिया तक भी मिले हैं।Gemstones of Afghanistan, Gary W. Bowersox, Bonita E. Chamberlin, pp. 52, GeoVision, Inc., 1995, ISBN 978-0-945005-19-3, ... Necklaces of lapis have been discovered in neolithic tombs of Mauritania and the Caucasus ...

 विवरण 
लाजवर्द एक पत्थर होता है जिसका सबसे सबसे महत्वपूर्ण भाग लैज़ुराईट (lazurite) नामक खनिज होता है। किसी भी लाजवर्द के टुकड़े का २५% से लेकर ४०% लैज़ुराईट होता है। लैज़ुराईट का रासायनिक फ़ॉर्मूला (Na,Ca)8(AlSiO4)6(S,SO4,Cl)1-2 है। इसके साथ-साथ लाजवर्द में कैल्साइट (सफ़ेद रंग), सोडालाइट (नीला रंग) और पाएराइट (चमकीला पीला रंग) और कुछ अन्य खनिज भी अक्सर मिले होते हैं। प्रकृति में लाजवर्द अक्सर संगमरमर के अन्दर धंसा हुआ मिलता है।

 चुनी तस्वीरें 

 इन्हें भी देखें 
 सर-ए-संग

 सन्दर्भ 

श्रेणी:लाजवर्द
श्रेणी:बहुमूल्य पत्थर
श्रेणी:रत्न
श्रेणी:बदख़्शान प्रान्त
कोकचा नदी

thumb|230px|सन् २००७ में फैज़ाबाद, बदख़्शान के शहर में कोकचा नदी पर पुल के लिए नीव डालने का काम जारी है
कोकचा नदी (फ़ारसी और पश्तो: , अंग्रेज़ी: Kokcha) उत्तरी अफ़ग़ानिस्तान की एक नदी है। यह आमू दरिया की एक उपनदी है और बदख़्शान प्रान्त में हिन्दू कुश पहाड़ों में बहती है। बदख़्शान प्रान्त की राजधानी फैज़ाबाद इसी नदी के किनारे बसी हुई है। कोकचा नदी की घाटी में सर-ए-संग खान स्थित है जहाँ से हज़ारों सालों से लाजवर्द (लैपिस लैज़्यूली) निकाला जा रहा है।Afghanistan: Lonely Planet guidebooks , Paul Clammer, Lonely Planet, 2007, ISBN 978-1-74059-642-8, ... It's thought that the mines of Sar-e Sang have been worked for over 7000 years, the most important source of lapis lazuli in the world ... २००० ईसापूर्व में अपने चरम पर सिन्धु घाटी सभ्यता ने भी यहाँ के शोरतुगई इलाक़े के पास एक व्यापारिक बस्ती बनाई थी जिसके ज़रिये लाजवर्द भारतीय उपमहाद्वीप के अलावा प्राचीन मिस्र और मेसोपोटामिया की सभ्यताओं तक भी पहुँचाया जाता था।Ancient Mesopotamian Materials and Industries: the Archaeological Evidence , Peter Roger Moorey, Eisenbrauns, pp. 86-87, 1999, ISBN 978-1-57506-042-2The Ancient Indus Valley: New Perspectives, Jane McIntosh, pp. 167-168, ABC-CLIO, 2008, ISBN 978-1-57607-907-2, ... The importance to the Harappans of resources from the north is indicated by the fact that, rather than merely sending traders to the region, they established an Indus trading outpost at Shortugai, at the confluence of the Kokcha and Amu Darya Rivers in Afghanistan, to facilitate their procurement of local resources. As well as lapis lazulim these resources included tin and gold ...

 इन्हें भी देखें 
 आमू दरिया
 बदख़्शान प्रान्त
 सर-ए-संग

 बाहरी जोड़ 
 फ़्लिकर पर कोकचा नदी की छवियाँ

 सन्दर्भ 

श्रेणी:अफ़्गानिस्तान की नदियाँ
श्रेणी:मध्य एशिया की नदियाँ
श्रेणी:बदख़्शान प्रान्त
बेटा अक्विलाए तारा

thumb|230px|गरुड़ तारामंडल में बीटा अक्विलाए β द्वारा नामांकित तारा है
बीटा अक्विलाए, जिसका बायर नाम भी यही (β Aquilae या β Aql) है, गरुड़ तारामंडल का एक तारा है। यह एक G8IV श्रेणी का उपदानव तारा है। बीटा अक्विलाए का वर्णक्रम (स्पेक्ट्रम) इतना स्थाई है कि १९४३ से अन्य तारों का श्रेणीकरण अक्सर इस से तुलना कर के किया जाता है।Anchor Points for the MK System of Spectral Classification , R. F. Garrison, Bulletin of the American Astronomical Society, Page 1319, volume 25, 1993, Accessed 2012-02-04 यह तारा पृथ्वी से लगभग ४४.७ प्रकाश वर्ष की दूरी पर हैं और यहाँ से देखी गई इसकी चमक (सापेक्ष कांतिमान) +३.७१ मैग्नीट्यूड है। यह एक प्रतीत होने वाला तारा दूरबीन से देखने पर दोहरा तारा नज़र आता है। इसका साथी तारा बीटा अक्विलाए बी (β Aquilae B) कहलाता है और १२वें मैग्नीट्यूड की बहुत धुंधली चमक रखता है (याद रहे कि मैग्नीट्यूड ऐसा उल्टा माप है जो जितना अधिक हो तारा उतना ही कम रोशन होता है)।

 अन्य भाषाओँ में 
बीटा अक्विलाए को "अलशाइन" (Alshain) भी कहते है। यह नाम अरबी भाषा के "" ("अल-शाहीन") से लिया गया है जिसका मतलब "बहरी" (पेरेग्रिन फाल्कन, एक क़िस्म की चील) होता है।

 विवरण 
बीटा अक्विलाए का व्यास (डायमीटर) सूरज के व्यास का ३.२८ गुना है और इसका द्रव्यमान (मास) सौर द्रव्यमान का १.२६ गुना है। इसकी चमक (यानि निरपेक्ष कान्तिमान) सूरज से ६ गुना है। बीटा अक्विलाए की आयु ९.६ से ११.४ अरब वर्ष के बीच है।

 इन्हें भी देखें 
 गरुड़ तारामंडल
 उपदानव तारा

 सन्दर्भ 

श्रेणी:तारे
श्रेणी:उपदानव तारे
श्रेणी:गरुड़ तारामंडल
मुद्राक्षर

thumb|220px|लोहे का 'H' मुद्राक्षर - (a) मुख (b) जिस्म (c) पॉइंट आकार (1) कन्धा (2) निक (3) नाली या ग्रूव (4) पाऊँ
thumb|220px|एक सांचे में लगे मुद्राक्षरों से पूरे शब्द, वाक्य और पन्ने बनते हैं
मुद्राक्षर या टाइप (type) हाथों द्वारा किये गए अक्षरयोजन (typesetting) में धातु या अन्य चीज़ के बने उस टुकड़े को कहते हैं जिसपर एक छापने वाला अक्षर बना हो। काग़ज़ों पर छापने के आरंभिक दौर में इन्ही मुद्राक्षरों को एक सांचे में लगाकर शब्द और वाक्य बनाए जाते थे।अरविंद सहज समांतर कोश: शब्दकोश भी-थिसारस भी, अरविंद कुमार, कुसुम कुमार, पृष्ठ 379, राजकमल प्रकाशन प्रा. ली., २००६, ISBN 978-81-267-1103-1, ... टाइप (सं) मुद्रा, मुद्राक्षर ... छापने की प्रेस में ऐसे साँचो के ज़रिये पूरे पन्ने डाले जाते थे। जब पन्ने छापते थे तो केवल इन मुद्राक्षरों के उभरे मुखों पर ही स्याही लगाई जाती थी जो फिर पन्नों पर छपे हुए अक्षरों के रूप में दिखती थी।American dictionary of printing and bookmaking: containing a history of these arts in Europe and America , Wesley Washington Pasko, pp. 551, H. Lockwood, 1894, ... The face is the only portion which is coated with ink, and the only part which shows on a printed page ...

 इन्हें भी देखें 
 क्लीशे

 सन्दर्भ 

श्रेणी:प्रकाशन
अंतरिक्ष ओपेरा

right|thumb|200px|अंतरिक्ष ओपेरा उपन्यास का बाहरी पन्ना जिसमें इस शैली के कुछ क्लीशे तत्त्व दर्शाए गए हैं
अंतरिक्ष ओपेरा या स्पेस ओपेरा (space opera) विज्ञान कथा (साइंस फ़िक्शन) की एक उपशैली है जसमें पृथ्वी से बाहर अन्य ग्रहों में या खुले अंतरिक्ष में में रोमांचकारी घटनाएँ होती हैं और अक्सर कहानी में प्रेमकथा के तत्त्व भी मिश्रित होते हैं। इसमें अक्सर दो ऐसे प्रतिद्वंदियों के बीच की लड़ाई भी दर्शाई जाती है जिनके पास एक काल्पनिक सुदूर भविष्य की वैज्ञानिक उपलब्धियाँ और हथियार होते हैं। छह फ़िल्मों वाली प्रसिद्ध स्टार वॉर्स शृंखला अंतरिक्ष ओपेरा का एक अच्छा उदाहरण है।ProseThe Britannica Guide to Literary Elements, Kathleen Kuiper, pp., The Rosen Publishing Group, 2011, ISBN 978-1-61530-494-3, ... Much creative energy has been invested in “space opera,” science fiction at its most romantic. The space opera is an action-adventure, commonly of galactic scale, of which the film cycle Star Wars (1977, 1980, 1983, 1999, 2002, 2005) is the best know exemplar ...

 ओपेरा 
पारंपरिक रूप से ओपेरा (opera) एक प्रकार की पश्चिमी नौटंकी समझी जा सकती है, जिसमें संगीत, रोमांच, प्रेम और लोक-मनोरंजन के अन्य तत्त्व शामिल हों।

 इन्हें भी देखें 
 विज्ञान कथा साहित्य
 स्टार वॉर्स

 सन्दर्भ 

श्रेणी:अंतरिक्ष ओपेरा
श्रेणी:विज्ञान कथा
क़ला-ए-नौ, अफ़्ग़ानिस्तान

thumb|230px|बादग़ीस प्रान्त की राजधानी क़ला-ए-नौ​ का एक नज़ारा
क़ला-ए-नौ​ (फ़ारसी: , अंग्रेज़ी: Qala i Naw) पश्चिमोत्तरी अफ़ग़ानिस्तान के बादग़ीस प्रान्त की राजधानी और सबसे बड़ा शहर है। जिस ज़िले में यह शहर पड़ता है उसका नाम भी क़ला-ए-नौ ज़िला है। इस ज़िले की ८०% आबादी ताजिक है और ताजिक भाषा ही यहाँ सबसे अधिक बोली जाती है हालांकि बहुत से लोगों को पश्तो भी आती है। क़ला-ए-नौ के आसपास का इलाक़ा अपने पिस्ते के वनों के लिए मशहूर है।

 इतिहास और नाम 
स्थानीय ताजिक भाषा में 'क़ला-ए-नौ' का मतलब 'नया क़िला' होता है। १८६३ तक एक खँडहर बना क़िला और कुछ ख़ानाबदोश अइमाक़​ क़बीलों के तम्बू खड़े हुआ करते थे। १८७८ में यहाँ एक नए क़िले का निर्माण हुआ जिस से शहर का नाम पड़ा। धीरे-धीरे यहाँ एक बस्ती बनती गई। १९७०-७१ में एक आकाल से यह नगर काफी प्रभावित हुआ और बहुत से लोग इसे छोड़कर चले गए। उसके बाद फिर आबादी बढ़ने लगी और अब यहाँ बहुत सी दुकाने और एक थाना भी है। यहाँ पर सड़कों की परेशानी है लेकिन बजरी की कच्ची सड़कें बनाने से शहरवालों को कुछ मदद मिली है।बादग़ीस क़ला में बजरी की सड़कों पर काम शुरू , रोजनामा हेरात, ... अधिकारियों का कहना है कि प्रांत में इस सड़क के निर्माण से क़ला-ए- नौ के निवासियों को परिवहन समस्याओं से राहत मिल जाएगी (مسوولین در این ولایت می گویند با ساخت این سرک مشکلات ترانسپورتی باشندگان شهر قلعه نو رفع خواهد شد) ...

 उच्चारण सहायता 
'बादग़ीस' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

 इन्हें भी देखें 
 बादग़ीस प्रान्त

 सन्दर्भ 

श्रेणी:अफ़्गानिस्तान के शहर
श्रेणी:मध्य एशिया के शहर
श्रेणी:बादग़ीस प्रान्त
नीली, अफ़्ग़ानिस्तान

thumb|230px|दायकुंदी प्रान्त की राजधानी नीली का एक नज़ारा
नीली​ (हज़ारगी: , अंग्रेज़ी: Nili) मध्य अफ़ग़ानिस्तान के दायकुंदी प्रान्त की राजधानी और सबसे बड़ा शहर है। यहाँ के ज़्यादातर लोग हज़ारा समुदाय के हैं। २,०२२ मीटर की ऊँचाई पर स्थित इस शहर में बहुत ज़बरदस्त सर्दियाँ पड़ती हैं और सड़कें ख़राब होने से उस मौसम में यातायात बहुत कठिन होता है। दिसम्बर २००८ में अफ़ग़ानिस्तान के राष्ट्रपति हामिद करज़​ई ने अज़रा जाफ़री को नीली का महापौर नियुक्त किया जिस से यह अफ़ग़ानिस्तान का पहला महिला महापौर वाला नगर बन गया।The Hazaras of Afghanistan: An Historical, Cultural, Economic and Political Study, Sayed Askar Mousavi, Curzon Press, 1998, ISBN 978-0-7007-0630-3

 इन्हें भी देखें 
 दायकुंदी प्रान्त

 सन्दर्भ 

श्रेणी:अफ़्गानिस्तान के शहर
श्रेणी:मध्य एशिया के शहर
श्रेणी:दायकुंदी प्रान्त
केवली

thumb|अंतिम केवली जम्बूस्वामी जी के चरण चिन्ह

जैन दर्शन के अनुसार केवल ज्ञान से संपन्न व्यक्ति केवली  कहलाता है। उसे चारों प्रकार के प्रतिबंधक कर्मों का क्षय होने से कैवल्य की सद्य: प्राप्ति होती है (तत्त्वार्थसूत्र 10.1)। जैन दर्शन के अनुसार केवली जीव के उच्चतम आदर्श तथा उन्नति का सूचक है। प्रतिबंधक कर्मों में मोह की मुख्यतः होती है और इसलिये केवलज्ञान होने पर मोह ही सर्वप्रथम क्षीण होता है और तदनंतर मुहूर्त के बाद ही शेष तीनों प्रतिबंध कर्म-ज्ञानावरणीय, दर्शनवरणीय तथा अंतराय-एक साथ क्षीण हो जाते हैं। मोह ज्ञान से अधिक बलवान होता है; उसके नाश के बाद ही अन्य कर्मों का नाश होता है। प्रतिबंधकों के क्षय से केवल उपयोग का उदय होता है। उपयोग का अर्थ है-बोधरूप व्यापार। केवल उपयोग का आशय है सामान्य और विशेष दोनों प्रकार का संपूर्ण बोध। इसी दशा में सर्वज्ञत्व और सर्वदर्शित्व का उदय होता है केवली व्यक्ति में।

केवली में दर्शन तथा ज्ञान की उत्पति को लेकर आचार्यों में पर्याप्त मतभेद है। आवश्यक नियुक्ति के अनुसार केवली में दर्शन (निर्विकल्पक ज्ञान) तथा (सविकल्पक ज्ञान) का उदय क्रमश: होता है। दिगंबर मान्यता के अनुसार केवली में केवलदर्शन युगपद् (एक साथ) होते हैं। इस मत के प्रख्यात कुन्दकुन्द स्वामी का स्पष्ट कथन है कि जिस प्रकार सूर्य में प्रकाश तथा ताप एक साथ रहते हैं, उसी प्रकार केवली के दर्शन और ज्ञान एक साथ रहते है (नियमानुसार,159)। तीसरी परंपरा सिद्धसेन दिवाकर की है जिसके अनुसार केवलज्ञान में किसी प्रकार का अंतर नहीं होता, प्रत्युत ये दोनों अभिन्न होते हैं। केवली ही 'सर्वज्ञ' के नाम से अभिहित होता है, क्योंकि केवलज्ञान का उदय होते ही उसके लिये कोई पदार्थ अज्ञात नहीं रह जाता। विश्व के समस्त पदार्थ केवली के सामने दर्पण के समान प्रतीत होते हैं।

इन्हें भी देखें
 केवल ज्ञान
 जय जिनेन्द्र
 जैन धर्म में भगवान

श्रेणी:जैन दर्शन
कृष्णाजी केशव दामले

thumb|कृष्णाजी केशव दामले का एक चित्र।
कृष्णाजी केशव दामले या 'केशवसुत' (1866-1905 ई.) आधुनिक मराठी कविता के प्रवर्तक। वे प्राथमिक स्कूल के अध्यापक रहे, क्लर्क बने और विपन्नावस्था में अल्पायु में ही स्वर्गवासी हुए, किंतु उनकी काव्यप्रतिभा असाधारण थी। समाजसुधार का जो काम हरिभाऊ आपटे ने उपन्यासों द्वारा और आगरकर ने निबंधों द्वारा किया, वहीं काम केशवसुत ने काव्यसर्जना द्वारा किया। इन्होंने मराठी कविता को सच्चे अर्थ में आधुनिक बनाया। केशव सुतजी की तुतारी यह कविता , स्वतंत्रता संग्राम मे एक आद्या कविता मनी गई|वयाच्या अवघ्या ३९वर्षी प्लेग मुळे त्याचे निधन झाले.

 कृतियाँ 
केशवसुत की कविता स्फुट और अंतर्निरूपिणी है। उसमें काव्यरचना संबंधी नए नए प्रयोग हैं। उनके विषय प्रकृति और प्रेम हैं। उनकी मनोवृत्ति आसपास की सामाजिक दु:स्थिति से उद्वेलित हुई और यह काव्य में ओजस्विता से प्रकट हुई। उन्होंने अपने क्रांतिकारी सामाजिक विचार 1. तुतारी, 2. नैवा शिपायी, 3. स्फूर्ति 4. गोफण, 5. मूर्तिभंजन इत्यादि ओजपूर्ण और सरस गीतों में प्रकट किए। इन्होंने स्वतंत्रता, समता और बंधुता का उद्घोष कर कविता को नया मोड़ दिया। प्रेम और आत्माभिव्यक्ति उनकी कविता की दूसरी विशेषता है। ये पहले कवि थे जिन्होंने वैयक्तिक प्रेम पर लगभग चालीस प्रगीतों की रचना की जिनमें 1. ‘प्रियेचे ध्यान’, 2. ‘प्रीति’, 3. ‘अपर कविता दैवत’ अत्यंत सरस रचनाएँ हैं। इनके काव्य की तीसरी विशेषता है, प्रकृति वर्णन। इन्होंने निसर्ग विषयक लगभग बीस गीतों की रचना की जिनमें सूर्योदय, फूलें, संध्याकाल, पर्जन्य, पुष्पाप्रत उत्कृष्ट हैं। इन्होंने क्रांति विषयक कविताओं की भी रचना की। इसक अतिरिक्त इन्होंने रहस्यात्मक कविताओं की भी सृष्टि की। जीव, जगत्‌ और ईश्वर के संबंध में इनकी 1. झपुर्झा, 2. कोणीकडून कोणी कडे, 3. हरपलें श्रेय जैसी कविताएँ हैं जिन में प्रेम, सुंदरता, दिव्यता, भव्यता, आदि के विषय में भी एक प्रकर की गूढ़ता प्रकट हुई है।केशव सुतांचे स्मारक मालगुंड या रत्नागिरीमध्ये छोट्या गावात आहे.

केशवसुत ने काव्यवस्तु में जैसे क्रांतिकारी परिवर्तन किए, वैसे ही रचनाशैली में भी। इन्होंने वर्णिक छंदों की अपेक्षा मात्रिक छंदों को अधिक अपनाया। मात्रिक वृत्तों में भी इन्होंने रूढ़ियों का उल्लंघन किया साथ ही पश्चिमी ढंग के सानेट को भी अपनाया। इनकी सुनीत रचनाएँ प्रसिद्ध हैं। इनकी फुलपाखरू और सतारीचे बोल नामक व्यक्तिगत अनुभवों का सरस चित्रण करनेवाली प्रभावकारी रचनाएँ अनूठी एवं आस्वाद्य हैं।

 बाहरी कड़ियाँ 
कृष्णाजी केशव दामले

श्रेणी:मराठी कवि
असम राज्य एड्स नियंत्रण सोसाइटी

left|thumb|असम राज्य एड्स नियंत्रण सोसाइटी का लोगो
असम में एड्स नियंत्रण कार्यक्रम राज्य एड्स सेल से १९९२ में राष्ट्रीय एड्स नियंत्रण संगठन (नाको) के तहत स्वास्थ्य सेवा, असम के निदेशक के कार्यालय में स्थापित किया गया था। अक्टूबर १९९८ में असम राज्य एड्स नियंत्रण सोसाइटी का गठन किया गया था और भारत सरकार द्वारा दिए गए निर्देश के अनुसार सोसाइटी पंजीकरण अधिनियम के तहत पंजीकृत है। तब से असम राज्य एड्स नियंत्रण सोसाइटी चरण (१९९९-२००७) द्वितीय और तृतीय चरण (२००७ से अब तक) लागू किया गया है। राष्ट्रीय एड्स नियंत्रण कार्यक्रम के चौथे चरण २०१२ की दूसरी छमाही से शुरू हो जाएगा।

 असम में एचआइवी / एड्स महामारी 

असम में पहली बार एचआईवी पॉजिटिव मामले की सूचना सितम्बर१९९० मिली थी। १ जनवरी २०१२ असम धनात्मकता दर ६.२८ प्रति हजार के साथ ६३०४ एचआईवी पॉजिटिव मामलों का पता लगाया गया है। असम राज्य एचआइवी / एड्स की रोकथाम और नियंत्रण नीति शून्य संचरण दर करने के लिए राज्य में एड्स की महामारी को रोकने और अनुसूचित और सामान्य जनसंख्या के सभी स्तर पर महामारी के प्रभाव को कम करना है।

 संस्कृतिक अवसरों का एचआइवी जागृति के रूप में प्रयोग 
असम राज्य एड्स नियंत्रण सोसाइटी सांस्कृतिक तथा पारम्परिक अवसरों पर एचआइवी जागृति के रूप में प्रयोग करती आई है। २०१२ में राष्ट्रीय एड्स नियंत्रण सगठन नाको और असम राज्य एड्स नियंत्रण सोसाइटी ने बिहु फ़ंक्शन के कलाकारों की मदद से एचआइवी, एड्स के सन्दर्भ में जागरूकता के लिए एक नई योजना बनाई थी जिसके तहत धार्मिक पर्वों के समय भी लोगों को एचआइवी जागृति के रूप में प्रयोग करना है।

 सन्दर्भ 

श्रेणी:भारतीय सरकारी एड्स नियंत्रण संस्थाएँ
श्रेणी:ऍचआइवी-सम्बंधित जानकारी
रामतिल

right|thumb|300px|रामतिल की का फूल सहित पौधा
right|thumb|300px|रामतिल के बीज

रामतिल या 'काला तिल' (अंग्रेजी: Niger ; वानस्पतिक नाम : Guizotia abyssinica) एक तिलहनी फसल है।

 बाहरी कड़ियाँ 
 Plants for a Future database
 James A. Duke. 1983. Handbook of Energy Crops (unpublished)
 Nigerseed: Specialty Grain Opportunity for Midwestern US
 Ethiopian Plant Names By Aberra Molla 

श्रेणी:तिलहन
अहमदाबाद नगर निगम एड्स नियंत्रण सोसाइटी

right|thumb|अहमदाबाद नगर निगम एड्स नियंत्रण सोसाइटी का लोगो
नगर निगमों और अन्य शहरी स्थानीय निकायों जो सरकार के क्षेत्र काम करती हैं लोगों से निकटतम रहती हैं और नगरपालिका अध्यक्ष, नगर पार्षदों और अन्य नेताओं स्थानीय समुदायों की सेवा के लिए चुने जाते हैं। ऐसी ही एक संस्था अहमदाबाद नगर निगम एड्स नियंत्रण सोसाइटी है जो एचआइवी / एड्स की रोकथाम की दिशा में गुजरात राज्य एड्स नियंत्रण सोसाइटी और राष्ट्रीय एड्स नियंत्रण संगठन के सहयोग से सक्रिय रूप में काम कर रही है।

 अहमदाबाद नगर निगम एड्स नियंत्रण सोसाइटी की कार्यकुशलता 
ऐसे समय पर जब एचआइवी तेज़ी से फैल रहा है, अहमदाबाद नगर निगम एड्स नियंत्रण सोसाइटी के अधिकारियों के के लिए शुभ-संकेत यह है कि एचआइवी पॉजिटिव लोगों की संख्या पिछले तीन वर्षों में गिर चुकी. डॉ॰ उमेश ओझा, प्रभारीअहमदाबाद नगर निगम एड्स नियंत्रण सोसाइटीके परियोजना निदेशक, के मुताबिक़२००९-१० और २०१०-११ की तुलना में, वहाँ एचआइवी पॉजिटिव रोगियों के प्रतिशत में काफी गिरावट हुई है जिसका कारण जागरूकता कार्यक्रम हैं। उनके अनुसार, २००९-१० के दौरान उच्च जोखिम श्रेणी में लोगों के रक्त परीक्षण में ४.४५ % सकारात्मक परिणाम थे जबकि वर्ष २०१० -११ के दौरान, वहाँ थे ३.३१ % पाय गए जबकि २०११ -१२ (अक्टूबर-अप्रैल) में यह प्रतिशत २.९७ % गिर चुका थ। उन्होंने आगे दावा किया कि इस साल एचआइवी पॉजिटिव गर्भवती महिलाओं की संख्या भी गिर गयी है क्यूंकि जहाँ वर्ष २००९ -१० में ०.४८ प्रतिशत गर्भवती महिलाओं के बीच एचआइवी पॉजिटिव मामले पाय गए थे, २०१०-११ के दौरान यह आंकड़ा ०.२७ % था जबकि २०११ -१२ में अनुमान किया जा रहा है कि ०.२३ % एचआइवी पॉजिटिव मामलों का पता चला है।

 ग्रेटर विशाखापट्टनम नगर निगम से एचआइवी/ एड्स से मुक़ाबला करने के लिए सहयोग 
शहरी प्रबंधन केंद्र (उर्बन मनेजमेंट सेंटर- यूएमसी) के समर्थन से ग्रेटर विशाखापट्टनम नगर निगम (जीवीएम्सी) की एचआइवी/ एड्स से मुक़ाबला क्षमता बढ़ाने कई प्रयास किये गए। इस सन्दर्भ में अहमदाबाद नगर निगम (एएमसी) मेज़बान शहर के रूप में चुना गया था क्यूंकि गुजरात एड्स नियंत्रण सोसाइटी के साथ सहयोग में एएमसी की कई रणनीतियां १९९९ से लागू की हैं, उनकी जाँच हो सके। इन क़दमों से के बारे में जागरूकता पैदा करने की रणनीतियों के अध्यन, समीक्षा और कर्यामय निर्णय शामिल हैं। ६ अप्रैल २००६ को अहमदाबाद में दोनों शहरों के प्रतिनिधियों को उनके एचआइवी / एड्स की रोकथाम की दिशा में हस्तक्षेप के विकास में पहले तकनीकी आदान प्रदान के भाग के रूप में हाथ मिलाया। कार्यक्रम में आंध्र प्रदेश एड्स नियंत्रण सोसायटी और गैर - सरकारी संगठनों के अलावा पोर्ट अधिकारियों को शामिल किया गया थ।

 सन्दर्भ 

श्रेणी:भारतीय सरकारी एड्स नियंत्रण संस्थाएँ
श्रेणी:ऍचआइवी-सम्बंधित जानकारी
प्रकाशवर्णी लेंस

300px|right|thumb|प्रकाशवर्णी लेंसयुक्त चश्मा : इसके आधे भाग पर कागज रखकर पराबैंगनी प्रकश डाला गया। जिस भाग को पराबैंगनी प्रकाश मिला वह अधिक गहरा हो गया है।

प्रकाशवर्णी लेंस (Photochromic lenses) ऐसे लेंसों को कहते हैं जिनके ऊपर पराबैंगनी (ultraviolet) विकिरण पड़ने पर पहले से अधिक गहरे (Dark) हो जाते हैं और जब पराबैंगनी प्रकाश हटा लिया जाय (जैसे लेंस को घर के अन्दर ला दें) तो धीरे-धीरे लेंस पहले जैसा साफ हो जाते है।

प्रकाशवर्णी लेंस काच, पॉलीकार्बोनेट या किसी अन्य प्लास्टिक के बनाये जा सकते हैं। सूर्य की उपस्थिति में इनका रंग परिवर्तन सिल्वर क्लोराइड के कारण होता है

 बाहरी कड़ियाँ 
 Photochromic lenses How stuff works.
 Optometry Glossary

श्रेणी:काँच
श्रेणी:काच का रसायन
उदय प्रताप कॉलिज

उदय प्रताप कॉलेज  वाराणसी शहर में स्थित एक स्वायत्तशासी कालेज है।   इस कॉलेज की स्थापना 1909 में भिनगा नरेश राजर्षि उदय प्रताप सिंह ने की थी। यह यूजीसी से मान्यता प्राप्त है। इसे प्रायः "यूपी कॉलेज" के नाम से जाना जाता है। यह काॅलेज (हिवेट क्षत्रिय स्कूल एवं इंडाउमेंट ट्रस्ट) द्वारा संचालित है ।

आरम्भ में इसे हिवेट क्षत्रिय हाईस्कूल के रूप में स्थापित किया गया था। वर्ष 1921 से उदय प्रताप इंटर काॅलेज की कक्षाएं शुरू की गई। 1949 में उदय प्रताप काॅलेज के रूप में स्थापित हुआ। यहाँ कला, मानविकी, विज्ञान एवं कृषि प्रबंधन से संबंधित विषय और पाठ्यक्रम उपलब्ध हैं। यूपी काॅलेज परिसर के अंदर और भी शिक्षण संस्थान संचालित हैं जिनमें रानी मुरार कुमारी बालिका इंटर काॅलेज, उदय प्रताप पब्लिक स्कूल, राजर्षी इंस्टीट्यूट ऑफ मैनेजमेंट एंड टेक्नोलॉजी।

प्रमुख पूर्व छात्र

 अर्जुन सिंह
 प्रो. नामवर सिंह
 बाबू उमानाथ सिंह 
 बाबू शिव बहादुर सिंह
 डा. शंभू नाथ सिंह
 डा. केदारनाथ सिंह
 डा. [[शिव प्रसाद

 सन्दर्भ 

बाहरी कड़ियाँ
 
श्रेणी:वाराणसी में शिक्षा
श्रेणी:वाराणसी
श्रेणी:१९०९ की स्थापनाएं
श्रेणी:उत्तर प्रदेश के कॉलेज
चेन्नई कारपोरेशन एड्स नियंत्रण एवं रोकथाम सोसाइटी

right|thumb|चेन्नई कारपोरेशन एड्स नियंत्रण एवं रोकथाम सोसाइटी का लोगो
नगर निगमों और अन्य शहरी स्थानीय निकायों जो सरकार के क्षेत्र काम करती हैं लोगों से निकटतम रहती हैं और नगरपालिका अध्यक्ष, नगर पार्षदों और अन्य नेताओं स्थानीय समुदायों की सेवा के लिए चुने जाते हैं। ऐसी ही एक संस्था चेन्नई कारपोरेशन एड्स नियंत्रण एवं रोकथाम सोसाइटी है जो एचआइवी / एड्स की रोकथाम की दिशा में तमिलनाड राज्य एड्स नियंत्रण सोसाइटी और राष्ट्रीय एड्स नियंत्रण संगठन के सहयोग से सक्रिय रूप में काम कर रही है।

 चेन्नई कारपोरेशन एड्स नियंत्रण एवं रोकथाम सोसाइटी टीम 

चेन्नई निगम के स्वास्थ्य विभाग चेन्नई कारपोरेशन एड्स नियंत्रण एवं रोकथाम सोसाइटी के प्रबंधन के लिए जिम्मेदार है। प्रशासनिक निकाय के रूप में शहर के मेयर के संरक्षक, आयुक्त अध्यक्ष और उप-आयुक्त परियोजना निदेशक के रूप में शामिल ह। कार्यकारी अध्यक्ष के नेतृत्व में समिति ने विभिन्न सोसाइटी से संबंधित निर्णय बनाते हैं।

 चेन्नई कारपोरेशन एड्स नियंत्रण एवं रोकथाम सोसाइटी की निष्क्रीयता 
चेन्नई कारपोरेशन एड्स नियंत्रण एवं रोकथाम सोसाइटी दूसरी एड्स नियंत्रण सोसाइटियों की तरह सक्रिय नहीं है। इसकी मिसाल सोसाइटी की वेबसाईट है जिसका डोमेन-नाम का पंजीकरण ६ मई २०१२ को समाप्त हो गया और संभवतः वेबसाईट का खाता भी जल्द ही हटाया जायगा। जनता से संपर्क के लिए सोसाइटी ने ट्विटर पर एक खाता खोला मगर यह लगभग निष्क्रीय है क्यूंकि उसपर सोसाइटी की और से अंतिम सन्देश २ दिसम्बर २०११ पर पोस्ट किया गया था।

 सन्दर्भ 

श्रेणी:भारतीय सरकारी एड्स नियंत्रण संस्थाएँ
श्रेणी:ऍचआइवी-सम्बंधित जानकारी